Αμαλκείδης

Ο Αμαλκείδης ή και ΑμακλείδηςΤζέτζη Σχόλια εις Λυκόφρονα, 738 ήταν ο ένας από τους λεγόμενους Τριτοπάτορες θεούς (οι άλλοι δύο ήταν ο Πρωτοκλέας και ο Πρωτοκρέων ή Πρωτοκλέων) της αρχαίας ελληνικής μυθολογίας.

Οι Τριτοπάτορες λατρεύονταν στην Αττική ως οι πρόγονοι ενός από τα παλαιότερα γένη, καθώς θεωρούνταν γιοι του Ουρανού και της ΓηςΚατά τον Ησύχιο τον Αλεξανδρέα. Ο Αμαλκείδης ωστόσο αναφέρεται και ως γιος του Δία και της Περσεφόνης. Το Λεξικό της ΣούδαςΣτο λήμμα «Τριτοπάτορες». γράφει: «Εν δε τω Ορφέως φυσικώ ονομάζεσθαι τους Τριτοπάτορας Αμαλκείδην και Πρωτοκλέα και Πρωτοκλέοντα». Από την άλλη, κάποιοι μελετητές θεωρούν τον Αμαλκείδη ως έναν δαίμονα, που πιστευόταν ότι πρωτοστατούσε στη δημιουργία των θυελλωδών ανέμων. Στην Αθήνα τιμούσαν τους Τριτοπάτορες ως «αρχαιοτέρους των Διοσκούρων»Φωτίου Μέγα ετυμολ., 768, 1 Θεωρούσαν επίσης τον Αμαλκείδη ως προστάτη της σταθερότητας του γάμου και της ευτεκνίας (της εύκολης αποκτήσεως τέκνων). Σύμφωνα με μια μαρτυρία του Κικέρωνα, ο Αμακλείδης περιλαμβανόταν από τους Αθηναίους στους Τριττύωνες, οι οποίοι ήσαν πρωτόπλαστα όντα.

Παραπομπές

Πηγές
 Πάσχος, Βασίλειος: το ομώνυμο λήμμα στη Νέα Ελληνική Εγκυκλοπαίδεια «Χάρη Πάτση», τόμος 4, σελ. 634

Αμαλκειδης